JERUSALEMIN TARINA
Jerusalem
Omistettu Jerusalemin uudelleen yhdistymisen 50-vuotispäivälle
3. OSA - Pyhäköiden Jerusalem
Jerusalemille väitetään annetun 70 eri nimeä.
Kerromme, miksi 70 nimestä juuri Jerusalem on se kaikkein tunnetuin.
Syy löytyy eräältä mäentöyräältä, jollaisia on olemassa tuhansittain.
Silti, juuri tälle töyräälle Jumala antoi kuningas Salomonin rakentaa -
itselleen maallisen asumuksensa, oman pyhäkkönsä.
"Näin sanoo Herra: Taivas on minun valtaistuimeni, -
ja maa on minun jalkojeni astinlauta.
Mikä olisi huone, jonka te minulle rakentaisitte, -
mikä paikka olisi minun leposijani?"
Kun Salomo rakensi Temppelivuorelle ensimmäisen temppelin, -
toteutui Jaakobin näky, jonka hän näki 15 km:n päässä Betelissä.
Näyssä enkelit kulkivat portaita maan ja taivaan välillä -
tehden Jerusalemista ensimmäisen maallisen asuinsijan Jumalalle.
Temppeli teki Jerusalemista koko Israelin kansan sydämen -
ja ihaillun turistikohteen myös muille kansoille.
Jerusalem kehittyi nopeasti kasvukeskukseksi, pääkaupungiksi -
ja pyhiinvaelluskohteeksi.
Jokainen tahtoi edes kerran elämässä nähdä kaupungin, -
jossa Jumala asuu ja jossa on Israelin upein rakennus.
DAAVID - temppelin rakentamisen valmistelija
Kuningas Daavid päätti kerran pitää väestönlaskennan, -
joka ei ollut Jumalalle mieleen.
Sen seurauksena oli tuhoisa rutto, joka tappoi tuhansittain ihmisiä.
Daavid anoi Jumalaa pysäyttämään ruton, ja Jumala kuuli häntä.
Rutto pysähtyi juuri tässä Moorian vuorella.
Daavid päätti pystyttää tälle paikalle alttarin Jehovalle -
ja osti siksi eräältä jebuusilta koko tämän maa-alueen.
Moorian vuori ei nykyisin näytä vuorelta vaan kentältä, -
koska Herodes Suuri muutti sen täysin erilaiseksi.
Alun perin tässä oli kallio, -
joka on nyt Kalliomoskeijan kupolin alla piilossa.
Jebuusien arvellaan kumartaneen auringonlaskua sillä kalliolla ja -
Juutalaiset uskovat Jumalan luoneen Aatamin sillä samalla kalliolla.
Näistä painavista syistä -
Daavid päätti sydämessään rakentaa temppelin juuri tälle paikalle.
Siellä piti löytyä lepopaikka Jumalan liitonarkille, -
joka tuolloin vielä oli teltassa Siilossa.
2. Sam. 7:2 "sanoi kuningas profeetta Naatanille:
"Katso, minä asun setripuisessa linnassa, -
mutta Jumalan arkki asuu telttakankaan suojassa".
Daavid ei saanut suostumusta Jumalalta temppelin rakentamiseen.
Silti hän teki paljon valmistelutöitä -
koko Israelin loistavimmalle rakennushankkeelle -
mm. keräämällä valtavasti kultaa.
Valtuudet temppelin rakentamiseen sai hänen poikansa Salomon.
SALOMONIN ENSIMMÄINEN TEMPPELI
Raamattu kuvaa Salomonin temppelin rakentamista melko tarkasti.
Kalliita materiaaleja käytettiin säästelemättä ja -
rakennusammattilaisia tuotiin kaukaisista maista, -
esim. seetripuita tuotiin Libanonista meritse.
Ja kaikki tämä siksi, että -
Jumalan huoneesta tulisi koko maailman mahtavin rakennus.
Jumalan ohjeen mukaan, -
rakennuspaikalla ei saanut hakata kiviä eikä sahata puita.
Kaikki piti tehdä pikkutarkasti määrämittoihin jo kivilouhoksella.
On ihmeellistä katsella näitä monikymmentonnisia järkäleitä, -
jotka on ensin leikattu jalokiven tarkkuudella, hinattu tänne, ja -
sitten aseteltu niin, ettei niiden väliin mahdu edes paperinpalaa.
Kun lopulta koitti se suuri päivä, -
jolloin Salomonin temppeli vihittiin juhlallisin seremonioin, -
myös Jumalan Henki asettui sinne.
Siitä tuli todellakin paikka, jossa Jumala asui ja puhui kansalleen.
Temppeli säilyi n. 400 vuotta. Sinä aikana se koki paljon hävitystä -
sekä uudelleen rakentamisia eri kuninkaiden aikoina.
Temppelin hävityksessä katosi myös Jumalasta lähtöisin oleva -
ja Mooseksen valmistama liitonarkki.
Arkin kohtalosta on läpi aikojen noussut paljon salaliittoteorioita.
Osa väittää sen olevan piilossa Vatikaanissa, -
Egyptissä tai Etiopiassa... tai jopa täällä Temppelivuoren alla.
Ilmeisesti arkki ei ole hävinnyt, vaan se on piilossa jossakin.
Jos se olisi tuhoutunut, olisivat siitä tietoiset tahot -
tuoneet tietonsa julkisuuteen.
Salomonin temppelin surullisen tarinan lopussa ilmestyi esiin -
Babylonian kuningas Nebukadnessar, joka hävitti temppelin -
ja vei Babyloniaan vangiksi kaikki vähänkin arvokkaat ihmiset.
Jäljelle jäivät vain mustuneet rauniot ja köyhempi väki.
Tapahtumia on kuvattu tarkasti Jeremian Valitusvirsissä, -
joihin Salomon temppelin surullinen taru loppuukin.
UUDEN TOIVON SARASTUS
Vuonna 600 eKr Jesaja profetoi uudesta kuninkaasta, -
joka antaa luvan temppelin ja Jerusalemin uudelleen rakentamiselle.
Jes. 44:28 "joka sanon Koorekselle: "Minun paimeneni!" -
Hän täyttää kaiken minun tahtoni, hän sanoo Jerusalemille: -
"Sinut rakennettakoon!" ja temppelille: "Sinut perustettakoon!""
Voimme lukea Nehemian ja Estran kirjoista lupauksen toteutuneen, -
kun kansan rippeet palasivat Babyloniasta takaisin ja -
aloittivat temppelin korjaustyöt, joita johti päällikkö Zerubabbel.
Valmistuttuaan temppeli oli vain huono kopio Salomonin temppelistä.
HERODEKSEN MAHTAVA TEMPPELI
Herodes oli oman kansansa erittäin paljon vihaama.
Hän oli Rooman vasalli, joka pysyi vallassa vain siksi, -
että hän mielisteli Rooman keisareita.
Hänen intohimonaan oli valtavat rakennushankkeet, -
kuten Herodium, Masada, Kesarean kaupunki jne.
Nuo ihmeet olisivat tänään päässeet Guinnesin ennätysten kirjaan!
Mutta kaikki olivat vihoissaan juutalaisille, -
koska heidän kuninkaansa Herodes toi roomalaisuuden Juudeaan.
Saadakseen suosiota kansan keskuudessa, hän päätti -
käyttää taitojaan upean temppelin rakentamiseksi Jerusalemiin.
Mutta hän kohtasi ensimmäisen suuren haasteen, Moorian vuoren, -
joka oli liian ahdas paikka hänen suurille visioilleen.
Hän rakensi vuoren ympärille muurit ja täytti sisään jääneen alan.
Siten valmistui maailman suurin keinotekoinen tasanne, -
joka on tänäänkin entisessä koossaan meidän nähtävissämme, -
ja se on 11 jalkapallokentän kokoinen.
Temppelin uudistaminen ei heti innostanut uskonnollista eliittiä.
Mitä, jos Herodes ei rakennakaan uutta temppeliä purettuaan vanhan?
Hänen hankkeensa sisälsi vieläkin suurempia haasteita.
Koko käytettävä kivimateriaali, jota oli n. miljoona tonnia, -
piti louhia ja hioa valmiiksi harkoiksi ympäröivillä louhoksilla.
Hän ei myöskään voinut käyttää omia tavanomaisia työntekijöitään, -
vaan hänen piti kouluttaa 10.000 pappia töitä valvomaan, -
sillä muut eivät saaneet tehdä töitä temppelissä.
Työt aloitettiin 15 vuotta ennen Jeesuksen syntymää.
Täysin valmiina Herodeksen temppeli kesti vain jonkun vuosikymmenen -
siihen asti, kunnes Rooman armeija hävitti sen maan tasalle v. 70 jKr.
Ihme sattuma on se, että temppelin hävityspäivä oli sama, -
kuin ensimmäisen eli Salomonin temppelin hävityspäivä, -
Av-kuun 9. päivä.
Jeesuksen elinaikana temppeli oli koko maailman suurin rakennus.
Kaukaa Galileasta tulleet Jeesuksen opetuslapset olivat ihmeissään -
nähdessään valtaisan rakennuksen.
Mutta nähdessään ennalta temppelin kohtalon, Jeesus profetoi näin: -
"Ja Jeesus lähti ulos pyhäköstä ja meni pois; ja hänen opetuslapsensa -
tulivat hänen tykönsä näyttämään hänelle pyhäkön rakennuksia.
Niin hän vastasi ja sanoi heille: "Ettekö näe näitä kaikkia?
Totisesti minä sanon teille: tähän ei ole jäävä kiveä kiven päälle, -
maahan jaottamatta."
Nykyisin temppelistä on jäljellä Itkumuuriksi kutsuttu länsimuuri, -
sekä maanalaisissa tunneleissa nähtävät suurenmoiset kiviharkot.
Suurin niistä painaa noin 600 tonnia.
Herodeksen arkkitehtien tänne länsimuuriin seinään asentama -
kivilohkare on 30 m pitkä!
Se on sahattu valmiiksi tarkoin mitoin muualla louhoksessa ja -
sitten jollakin ihmeen tavalla vedetty tänne.
Se painaa yhtä paljon kuin 2 täyttä lentokonetta - eli n. 600 tonnia!
KRISTILLINEN BYSANTIN AIKA
Juutalaisia ja kristittyjä vihaava Rooma tekee v. 313 täyskäännöksen.
Rooman keisari Konstantinus kääntyy kristinuskoon ja -
julistaa sen ainoaksi lailliseksi uskonnoksi koko imperiumissa.
Hän näkee eräänä taistelua edeltävänä yönä unen, -
jossa hän saa ohjeen lähteä taisteluun ristin nimessä -
- seurauksena suuri voitto.
Sotilaiden kilpiin maalattiin risti ja niin taistelu voitettiinkin.
Roomalaiset, jotka pitivät jumaliensa palvomisessa tärkeimpinä asioina -
patsaita, temppeleitä ja pyhiä paikkoja, -
halusivat nyt uudessa uskossaan löytää paikat, jossa uskonto alkoi.
Konstantinus lähettää Jerusalemiin äitinsä Helenan, -
josta tulee Pyhän maan ensimmäinen arkeologi.
Hän löytää vanhan juutalaisen joka muistaa paikan, -
jossa Jeesus ristiinnaulittiin ja haudattiin.
Mutta sillä paikalla ovat Hadrianuksen rakentamat -
Veenuksen ja Jupiterin temppelit, jotka puretaan ensin.
Kaivettaessa syvemmälle, hän pääseekin tähän paikkaan, -
jossa aikoinaan oli vesisäiliö. Kaikkien yllätykseksi, -
Helena löytää sieltä puunpaloja ja nauloja, jotka poistavat epäilyt!
Ne ovat Jeesuksen ristin jäänteet nauloineen.
Paikka puhdistetaan ja vuonna 325 tänne nousee -
ensimmäinen Pyhän haudan kirkko.
Yhdessä yössä Jerusalemista tulee kristitty kaupunki, -
ja Pyhän haudan kirkosta uusi kansainvälinen pyhiinvaelluskohde.
PYHÄN HAUDAN KIRKKO
Pyhän haudan kirkko on kaikkein olennaisin kirkko kristinuskolle.
Sen vuoksi on sodittu ainakin yhtä paljon kuin temppelinkin vuoksi.
Kun v. 1099 kalifi al-Hakim hävitti kirkon maan tasalle, -
paavi Urbanus II käynnisti 1. ristiretken Pyhälle maalle -
tunnuslauseella "Dieu le Veult" eli "Jumala tahtoo niin".
Ristiretkeläiset valloittavat kaupungin, -
korjaavat ja vihkivät kirkon uudelleen, -
mutta tietystikään sitä ei voi verrata Konstantinuksen ajan loistoon.
Nykyinen kirkko muistuttaa enemmänkin -
ristiretkeläisten pystyttämää kirkkoa.
Nykyisessä kirkon hallinnossa on eräs yllättävä seikka.
Kirkosta on huolehtinut ja sen avaimia säilyttänyt vuodesta 1192 -
eräs muslimiperhe nimeltä Nuseibeh, jonka nimitti tehtävään -
kaupungin kristityiltä valloittanut muslimipäällikkö Saladin.
Kuvitelkaa, että jo n. 1000 vuotta on Nuseibehin perheen edustaja -
kävellyt joka aamu klo 4 tyhjiä katuja pitkin avaamaan kirkon ovet.
Illalla klo 23 hän sulkee kirkon ovet ja kulkee avain mukanaan -
takaisin kotiin mennäkseen taas aamulla... kuten tehty 1000 vuotta!
Kirkon sisäosat on jaettu eri kirkkokuntien kesken: -
kreikkalais-, armeenialais- ja syyrialaisortodoksit, -
roomalaiskatoliset sekä Etiopian koptit jakavat tilat keskenään.
Kirkkokuntien keskinäiset suhteet eivät ole järin ystävälliset.
Täällä on nähty nyrkkitappeluita, haavoittuneita ja jopa ruumiita.
MUSLIMIEN AIKAKAUSI JERUSALEMISSA
Islam alkoi levitä Muhamedin kuoltua, -
kun hänen seuraajansa aloittivat laajat valloitukset eri puolille maailmaa -
ja heitä tuli myös Jerusalemiin.
Bysantin vallan heikennyttyä, kaupungin valtaus oli helppoa.
Juutalaisten onnettomuudeksi -
Islamin pyhät moskeijat rakennettiin juuri sinne, -
missä aiemmin seisoi heidän molemmat omat temppelinsä.
Mutta kun sillä paikalla oli tyhjää, voidaan sanoa -
"ettei luonto salli tyhjää kohtaa", niin vaativassa paikassa.
Kaupunkiin tulijat kuvaavat itseään taustalla tuo kultainen kupoli.
Mutta jos tässä olisi seisty 2000 vuotta sitten, -
selfien taustalla olisikin Herodeksen temppeli.
Sen pyhäkkö olisi noussut 2 kertaa korkeammalle kuin tuo kupoli, -
jopa 15-kerroksisen talon korkeudelle.
Myöhempi perimätieto Muhamedin yöllisestä näystä, -
hänen hevosestaan Buraqista ja taivasmatkasta, -
jolloin hän keskusteli Allahin kanssa, -
vahvisti tälle paikalle Islamin pyhyyden leiman.
Kaupungin uusi tunnuslause olikin: -
"Jerusalem, pyhä kolmelle uskonnolle".
KIRKKOJEN RAKENTAMINEN JERUSALEMIIN
Jerusalem on kristityille pyhä, koska täällä tapahtui -
koko maailman pelastus Jeesuksen Kristuksen, -
Jumalan lähettämän Pelastajan toimesta.
Jeesuksen ylösnousemuksen lisäksi, -
Jerusalemissa syntyi ensimmäinen srk, vuodatettiin Pyhä Henki -
ja syntyi ensimmäinen lähetyskeskus.
Kaupungin pyhyys on ollut kristityille perusteena -
rakentaa tänne lukemattomia kirkkoja -
käytännössä jokaisen Raamatun tapahtumapaikan kohdalle.
Hyvin erikoinen on Getsemanessa sijaitseva Agonian Basilika.
Se on epäilemättä yksi Jerusalemin kauneimmista kirkoista, -
ja sillä on toinenkin nimi: "Kaikkien kansakuntien kirkko", -
sillä sen rakentamista rahoittivat 12 maan katoliset kirkot.
Sen muistoksi kirkon katolla on 12 harmaata sivukupolia.
Lattiassa näemme kalliota, jolla Kristus kerran kävi tuskissaan -
viimeistä taisteluaan ennen kärsimystietään.
Kirkon ikkunat on tehty värikkäästä alabasterista, -
joka yhdessä valonsäteiden kanssa -
luo kirkkoon sopivan ja rauhoittavan tunnelman.
1800-luvulla venäläiset rakensivat ahkerasti kirkkoja Jerusalemissa.
Öljymäellä ei voi olla huomaamatta -
Maria Magdalenan kirkon kultaisia sipuleita, -
eikä Öljymäen huipulla olevaa -
Venäjän Ylösnousemuksen luostarin korkeaa kellotornia, -
joka näkyy yli kaupungin. Se on meille tuttu, -
koska täällä asuu nytkin virolaissukuinen nunna, äiti Xenia.
KOLMAS TEMPPELI TULOSSA
Nykyisin juutalaiset eivät ole tyytyväisiä rukoillessaan -
tunteettomien kivenjärkäleiden edessä.
He eivät vain elä passiivisessa kolmannen temppelin odotuksessa, -
vaan edistävät asiaa aktiivisesti. Kolmas temppeli on juutalaisille -
edellytys Messiaan tulemiselle Israelin keskelle.
Jerusalemissa sijaitseva Temppeli-instituutti -
toimii aktiivisesti kolmannen temppelin puolesta.
Tässä oleva Menora on heidän työtään.
He kouluttavat pappeja ja jalostavat jopa uhrieläimiä, -
tekevät papeille asusteita ja paljon muuta, -
jotta kaikki olisi täydellistä, kun temppeli on yhtenä päivänä valmis.
Onnistuuko Israelin kansa rakentamaan kolmannen temppelin?
Poliittisten tapahtumien valossa se on mahdottomuus.
Juutalaisten lähtiessä asemiesten turvaamina Temppelivuorelle, -
tilanne uhkaa heti muuttua mellakaksi.
Monet tulkitsevat pyhäköiden kaupunkia omaksi edukseen.
Useat kansat ovat kiinnittyneet kaupungin pyhäköihin -
sodassa ja rauhassa, diplomatiassa ja aseilla omassa uskossaan.
Monet pyrkivät olemaan täällä juridisesti läsnä -
voidakseen joskus historian tai valloitusten käänteissä -
rakentaa tänne omat pyhäkkönsä.
Mutta onko pelkkä pyhäkön omistus riittävä peruste -
jäädä kumartamaan omia jumaliaan omilla tavoillaan?
Nöyrin sydämin Israelin Jumalaa etsimään tulevat pyhiinvaeltajat -
ymmärtävät ehkä kaupungin pyhyyden kaikkein parhaiten.
Pyhäkköjen Jerusalem
Suomennos: Irene Tarkka